'ट्री एंड सर्पेंट' एग्जीबिशन में शोकेज होंगी 125 से ज्यादा कलाकृतियां
Nita Ambani Brings 600 Years of Indian History to New York 21 जुलाई से भारतीय इतिहास पर एक एग्जीबिशन शुरू होने जा रही है। 'ट्री एंड सर्पेंट' नाम की एग्जीबिशन में प्रारंभिक बौद्ध काल के शुरुआती वर्षों से लेकर 600 साल तक के सफर को शोकेज किया जाएगा।
अमेरिका के नामी मेट म्यूजियम में 21 जुलाई से भारतीय इतिहास पर एक एग्जीबिशन शुरू हो रहा है। 'ट्री एंड सर्पेंट' नाम के एग्जीबिशन में बौद्ध काल के शुरुआती वर्षों से लेकर 600 साल तक के सफर को शोकेज किया जाएगा। इसमें ईसा से 200 वर्ष पूर्व से ईसा के 400 वर्ष बाद तक का भारतीय बौद्ध इतिहास शामिल होगा।
बुधवार (19 जुलाई) को 'ट्री एंड सर्पेंट' एग्जीबिशन का एक प्रिव्यू प्रोग्राम रखा गया था। इसमें रिलायंस फाउंडेशन की फाउंडर और चेयरपर्सन नीता अंबानी, अमेरिकी भारतीय राजदूत तरनजीत सिंह संधू, भारत में अमेरिकी राजदूत एरिक गार्सेटी, एग्जीबिशन के क्यूरेटर जॉन गॉय और कला जगत के अन्य नामी सेलेब्रिटीज शामिल हुईं।
125 से ज्यादा कलाकृतियां एग्जीबिशन में दिखेंगी
इस मौके पर नीता अंबानी ने कहा, 'मैं बुद्ध की धरती भारत से आती हूं। प्रारंभिक बौद्ध काल के 600 वर्षों की 125 से ज्यादा कलाकृतियां इस एग्जीबिशन में देखी जा सकेंगी। हमारा प्रयास है कि भारतीय संस्कृति की खूबियों को हम दुनिया तक पहुंचाएं।'
नीता अंबानी प्रतिष्ठित ‘द मेट’ संग्रहालय की पहली भारतीय ट्रस्टी हैं। 2019 में उन्हें मेट का ऑनररी ट्रस्टी बनाया गया था। तभी से विभिन्न कार्यक्रमों के माध्यम से अंबानी भारत की गौरवशाली कला परंपरा को दुनिया के सामने प्रस्तुत करती रहती हैं।
कल्चरल सेंटर में हर दिन पहुंच रहे 5 से 6 हजार लोग
रिलायंस ने भारतीय कला और संस्कृति को बढ़ावा देने के लिए हाल ही में ‘नीता मुकेश अंबानी कल्चरल सेंटर’ की ओपनिंग की थी। इसमें हर दिन 5 से 6 हजार लोग पहुंच रहे हैं। ये सेंटर मुंबई के बांद्रा कुर्ला कॉम्प्लेक्स स्थित जियो वर्ल्ड सेंटर में है।
पांच हिस्सों में बंटा है कल्चरल सेंटर
कल्चरल सेंटर का इन्फ्रास्ट्रक्चर वर्ल्ड क्लास है। ये पांच हिस्सों में बंटा है- द ग्रैंड थिएटर, द स्टूडियो थिएटर, द क्यूब, आर्ट हाउस और धीरूभाई अंबानी स्क्वायर। सेंटर की सबसे बड़ी खासियत है ‘द ग्रैंड थिएटर’, जिसमें दो हजार लोग बैठ सकते हैं। यहां देश और दुनिया के बेहतरीन प्ले और म्यूजिकल्स के साथ-साथ ऑस्कर अवॉर्ड जैसे बड़े इवेंट भी किए जा सकते हैं।
रिलायंस फाउंडेशन का दावा है कि द ग्रैंड थिएटर में उपलब्ध सुविधाएं भारत के किसी भी परफॉर्मिंग आर्ट्स थिएटर में पहले कभी नहीं देखी गईं हैं। इसे बनाने से पहले इसके आर्किटेक्ट ने मुंबई के अलावा देश के बड़े-बड़े कल्चरल और आर्ट सेंटर्स की स्टडी की।
ये खबर भी पढ़े...
नीता अंबानी का ड्रीम प्रोजेक्ट, दो हजार लोगों की कैपेसिटी, 100 म्यूजिशियन परफॉर्म कर सकेंगे
रिलायंस फाउंडेशन की चेयरपर्सन नीता अंबानी का ड्रीम प्रोजेक्ट 'नीता मुकेश अंबानी कल्चरल सेंटर' ऑपरेशनल हो गया है। 31 मार्च 2023 को इसका उद्घाटन किया गया था। ये कल्चरल सेंटर मुंबई के बांद्रा-कुर्ला कॉम्प्लेक्स में बना है। पूरी खबर पढ़ने के लिए यहां क्लिक करें...